রামদুলালপুর

রামদুলালপুর যার কথা বহু দশক ধরেই চলে আসছে, হোক সেইটা নীল চাষের কথা আর নাহলে স্বাধীনতার ইতিহাস, এই গ্রাম বহু যুগ ধরেই বহন করছে। আরো ধর্মীয় দৃষ্টিকোণ থেকেও এই গ্রামের অস্তিত্ব বহু গভীরে যা আজ থেকে প্রায় ১০০ বছর আগের থেকে চলে আসছে । নীল পূজা, চড়ক পূজার আগের সময়ের রীতি নীতি মেনেই চলছে । যার প্রমান এখনো পাওয়া যায় এই গ্রামে ।

 ভৌগোলিক অবস্থান - 
পশ্চিমবঙ্গের এক জেলা নদীয়া ( শ্রী চৈতন্য মহা প্রভুর ) জন্মস্থান, হাঁসখালি ব্লকের অন্তর্গত বগুলা অঞ্চলের পার্শবর্তী এর গ্রাম রামদুলালপুর। হাঁসখালি ব্লকের সদর দপ্তর (বগুলা) ২৩°২২′০৪″ উত্তর অক্ষাংশ এবং ৮৮°৩৭′৫৯″ পূর্ব দ্রাঘিমাংশে অবস্থিত ।

ভূ-প্রকৃতি: এই গ্রামটি গঙ্গা বদ্বীপের উর্বর পলি সমভূমি (Alluvial plains) অঞ্চলের অন্তর্গত । এলাকাটি মূলত সমতল এবং কৃষিকাজের জন্য অত্যন্ত উপযোগী।

সীমানা: হাঁসখালি ব্লকটি উত্তরে কৃষ্ণগঞ্জ, পূর্বে বাংলাদেশের চুয়াডাঙ্গা ও ঝিনাইদহ জেলা, দক্ষিণে রানাঘাট এবং পশ্চিমে শান্তিপুর ও কৃষ্ণনগর ব্লক দ্বারা বেষ্টিত ।

জলবায়ু: এখানকার জলবায়ু ক্রান্তীয় মৌসুমি প্রকৃতির। গ্রীষ্মকালে বেশ গরম থাকে এবং বর্ষাকালে দক্ষিণ-পশ্চিম মৌসুমি বায়ুর প্রভাবে মাঝারি থেকে ভারী বৃষ্টিপাত হয় ।

 কৃষিকাজ - 
এই গ্রামের অধিকাংশ মানুষ কৃষি নির্ভরশীল। অর্থাৎ এই গ্রামের প্রতিটা বাড়িতেই প্রায় কৃষিজ ফসল ওঠে। এই অঞ্চলের উর্বর পলি মাটি এবং অনুকূল আবহাওয়ার কারণে এখানে সারা বছর ধরে বিভিন্ন ধরনের ফসল চাষ করা হয়।

প্রধান খাদ্যশস্য: এই গ্রামে প্রধানত তিন ধরনের ধান চাষ হয়— আমন , মিনিকিট,  ও নয়নমনি যার মধ্যে সব চেয়ে বেশি হয় মিনিকিট ধানের চাষ। জা অন্যান্য ধানের চেয়ে বেশি ফলন দেয় ।

অর্থকরী ফসল:  অঞ্চলের অন্যতম প্রধান অর্থকরী ফসল হলো পাট । পাটের পাশাপাশি তিল ও সরিষার মতো তৈলবীজও এখানে বাণিজ্যিকভাবে চাষ করা হয়।

শাকসবজি চাষ: রামদুলালপুর ও আশেপাশের বগুলা এলাকায় ব্যাপক হারে শাকসবজি উৎপাদিত হয়। উল্লেখযোগ্য সবজির মধ্যে রয়েছে আলু, বেগুন, কপি, কচু, পটল, ঝিঙে, ফুলকপি এবং টমেটো।

উদ্যানপালন (Horticulture): নদীয়া জেলার অংশ হিসেবে এখানে কলা, আম এবং পেঁপের বাগান দেখা যায়, বিশেষ করে কলা চাষেও লাভবান কৃষক।

 সমাজজীবন - 
পেশাগত বৈচিত্র্য: গ্রামের অধিকাংশ মানুষ কৃষিজীবী হলেও, বর্তমানে শিক্ষার প্রসারের ফলে অনেকেই শিক্ষকতা, সরকারি চাকরি এবং ছোট-বড় ব্যবসার সাথে যুক্ত হয়েছেন। এছাড়া গ্রামের একটি অংশ হস্তশিল্প বা কুটির শিল্পের সাথেও জড়িত।

যাতায়াত ও সংযোগ: বর্তমানে পাকা রাস্তা এবং টোটো/অটো পরিষেবার উন্নতির ফলে গ্রামের মানুষ সহজেই বগুলা স্টেশন বা কৃষ্ণনগরের মতো শহরের সাথে যুক্ত হতে পারছেন, যা সামাজিক সচলতা বৃদ্ধি করেছে।

আর্থ-সামাজিক উন্নয়ন: অঙ্গনওয়াড়ি কেন্দ্র এবং সরকারি বিভিন্ন প্রকল্পের (যেমন স্বনির্ভর গোষ্ঠী) মাধ্যমে গ্রামের মহিলারা বর্তমানে আর্থিকভাবে স্বাবলম্বী হওয়ার সুযোগ পাচ্ছেন, যা গ্রামীণ সমাজ ব্যবস্থায় ইতিবাচক পরিবর্তন আনছে।

 শিক্ষা - 
প্রাথমিক শিক্ষা: গ্রামের শিশুদের প্রাথমিক শিক্ষার জন্য প্রধান প্রতিষ্ঠান হলো রামদুলালপুর প্রাথমিক বিদ্যালয় (Ramdulalpur Primary School) । এটি ১৯৬২ সালে প্রতিষ্ঠিত হয়েছিল এবং বর্তমানে এখানে প্রাক-প্রাথমিক থেকে চতুর্থ শ্রেণী পর্যন্ত পাঠদান করা হয়।

কলেজ ও বিশ্ববিদ্যালয়: উচ্চশিক্ষার জন্য রামদুলালপুরের কাছে সবচেয়ে জনপ্রিয় প্রতিষ্ঠান হলো শ্রীকৃষ্ণ কলেজ, বগুলা । ১৯৫০ সালে প্রতিষ্ঠিত এই কলেজটি বর্তমানে মানবিক, বিজ্ঞান এবং বাণিজ্য বিভাগে বিভিন্ন কোর্স প্রদান করে। এছাড়া কারিগরি ও উচ্চশিক্ষার জন্য শিক্ষার্থীরা, ( ITI ) বগুলা, বি.পি.সি ইনস্টিটিউট অফ টেকনোলজি (কৃষ্ণনগর) বা রানাঘাট কলেজ-এ যাতায়াত করে।

 নীল পূজা - 
ধরা যায় প্রায় ১০০ বছর ধরে এই নীল পূজা প্রচলন হয়ে আসছে এই গ্রামে । বলা যায় স্বয়ং মহাদেব নিজেই এই গ্রামের মানুষের রক্ষাকর্তা , ইংরেজি মাস বর্ণিত নয় বাংলা মাসের তিথি ধরেই এই নীল পূজা হয় । বর্তমানে যার গভীরতা বহু, এই গ্রামে আসলে বোঝা যায় মানুষের সাথে মানুষের আন্তরিকতা কতটা। চৈত্র মাসের শেষ হবার ৮ - ৯ দিন আগের থেকেই মহাদেবের সন্ন্যাসীদের এই গ্রামে দেখা মেলে , যাদের পরনে দেখা যায় - লাল বস্ত্র আর লাল সালু এই হালকা বস্ত্র পরিধান করেই তারা মহাদেবের সেবায় নিয়োজিত হয়। সেদিন বাবা ভোলা মহেশ্বরেরএর অন্য রূপ  ( দেল স্নান ) করানো হয় যা এক পৌরাণিক রীতিনীতি মেনে পূজিত হয় ।

 হাট সন্ন্যাসী - 
বাংলা বর্ষের শেষ মাস চৈত্র মাসের শেষের দিকে এই পূজা অনুষ্ঠিত হয় যা দেল পূজা নামে পরিচিত, গ্রামের প্রতিটা মানুষ যেন তাদের চোখে থাকে আলাদাই এক অনুভূতি অনুভূতিটা শুধু বাচ্চাদের নয়, সেই অনুভূতিটা থাকে গ্রামের সব থেকে বয়স্ক মানুষটার ও ।  দেল স্নানের দিন শুধু গ্রামের নয় গ্রামের পাশের অঞ্চলেরও মহিলাদের দেখা পাওয়া যায়। যারা একদিন আগে থেকেই উপোস করে বসে আছে পূজা দেবে এই অনুভূতি নিয়ে। ওই সময় এই গ্রামে আসলে বোঝা যায় ঢাকের কাঠি আর মানুষের কলরব। এই গ্রামের বহু পরিবার আছে যারা পুরো চৈত্র মাসটাই নিরামিষ আহার করেন । আবার যারা পুরো মাসটা নিরামিষ আহার করতে পারেন না তারা ঠিক এক সপ্তাহ আগের থেকেই নিরামিষ আহার করেন ।  দেল মাথায় করে বাড়ি বাড়ি গিয়ে গাজনের ন্যায় গান করা হয়, যা এই গ্রামের মানুষ বহু আগের ঐতিহ্যকে ও লোককথাকে বাঁচিয়ে রেখেছে । নিজ গ্রাম ঘোরা হলে পার্শ্ববর্তী গ্রামে ও পার্শ্ববর্তী অঞ্চলে যাওয়া হয়, এবং দেখলে বোঝা যায় যে মানুষের মধ্যে ভক্তি কতটা থাকে। সমস্ত গ্রাম ঘোরা হলে তারপর হয় হাট সন্ন্যাসী যেখানে শাক সবজি ব্যাবসায়ী মানুষ তাঁদের সামর্থ মত কিছু দক্ষিনা প্রদান করে সন্ন্যাসী দের।

 খেজুর সন্ন্যাসী - 
এই গ্রামের একটি অত্যন্ত বড় মাঠ রয়েছে যেই মাঠে মেলার আয়োজন করা হয় । সেই মাঠের পাশেই কয়েকটা খেজুর গাছ রয়েছে ওই খেজুর গাছের নিচে গ্রামের মায়েরা ও বোনেরা মিলে উপোস করে পূজা করে একসাথে। তারপর দুইজন মিলে সন্ন্যাসী গেছে উঠে কাঁটা যুক্ত খেজুর গাছে উঠে মহাদেবের নাম স্বরণ করে খেজুর পাড়ে, যেই খেজুর সন্ন্যাসী দেখবার জন্য বহু অঞ্চলের হাজার, হাজার মানুষ আসে একসাথে উপস্থিত হয়। তারপর সেই খেজুর গাছ থেকে সন্ন্যাসীরা খেজুর ফেলে ভক্তদের উদ্দেশ্যে। আর সেই খেজুর কেউ খায় আবার কেউ বাড়ি নিয়ে ঠাকুরের আসনে রেখে দেয় সেই পরবর্তী বছর পর্যন্ত।

 শিব পার্বতী - 
খেজুর সন্ন্যাসীর দিন সকালে শিব, পার্বতী, নন্দী-ভিঙি সাজিয়ে গাজন এর ন্যায় গ্রামের প্রতিটি বাড়ি ঘোরানো হয়। তার আগের দিন রাতে গ্রামের সমস্ত বাড়িতে গোবর দিয়ে উঠান লেপে পরিশুদ্ধ করা হয়, এবং সেখানে এক নির্দিষ্ট স্থানে বা তুলসী তলায় ( হর- গৌরী ) এসে বসে। তখন প্রায় সব বাড়িতে মিষ্টি, পায়েস আরো নানান সব খাবারের সরঞ্জাম থাকে। ঐদিন রাতে হয় সব চেয়ে বিশেষ আকর্ষণ শিবের বিয়ে। গ্রামের সমস্ত মানুষ নির্দিষ্ট একটা বাড়িতে উপস্থিত হয় আর পন্ডিত মশাই শুরু করেন শিবের বিয়ে পড়ানো গাজনের প্রতিটা গানের মত করে। ছেলে মেয়ে উভয় পক্ষের বাবা মা উপস্থিত থাকে। হয় শুভঃ দৃষ্টি আরো হয় নানান উপকরণ । শিব পার্বতীর বিয়ে সেরে হয় ঠাকুর চালান।

 ঠাকুর চালান - 
শিব পার্বতীর বিয়ে হয়ে যাবার পর বালা মশাই, একজন সন্ন্যাসী তিনি মাটিতে বসেন চোখ বন্ধ করে এবং তারপর বালা মশাই নিজ হাতে দেল ঠাকুরকে  তার মাথায় বসার আসন দেয়, যাকে বলা হয় ঠাকুর চালান যেটি হয় নিশির রাতে । ধুপ ধুনো থেকে ধুনুচি নাচ, সর্বক্ষণ ঢাকের শব্দ, সবার মুখে দেবাদিদেবের নাম আরো নানান উপক্রম দিয়ে বালা মশাই তিনি মন্ত্র পড়া শুরু করেন। তারপর তিনি সেই মন্ত্র দ্বারা জাগ্রত করেন দেবাদিদেব কে ও পরবর্তীতে সেই সন্ন্যাসী দেবাদিদেব কে নিয়ে তার নির্দেশে শ্মশানে প্রস্থান করে ।  তারপর আবার তিনি ঢাকের কাঠির শব্দ শুনে কালি মাতার মন্দিরে আসেন ও পর দিন সকালে ভগবতী পূজা হয়।